ทุนสำรองระหว่างประเทศเพิ่ม200ล้านเหรียญสหรัฐ
ธปท.เผยทุนสำรองประเทศเพิ่ม 200 ล้านเหรียญสหรัฐ หนุนทุนสำรองเพิ่มเป็น 1.566 แสนล้านเหรียญสหรัฐ
16 ม.ค. 2558

ธปท.เผยทุนสำรองประเทศเพิ่ม 200 ล้านเหรียญสหรัฐ หนุนทุนสำรองเพิ่มเป็น 1.566 แสนล้านเหรียญสหรัฐ 
ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ วันที่ 9 ม.ค.ที่ผ่านมาอยู่ที่ระดับ 1.566 แสนล้านเหรียญสหรัฐ หรือ ประมาณ 5.147 ล้านล้านบาท เพิ่มขึ้น 200 ล้านเหรียญสหรัฐ หรือประมาณ 6,540 ล้านบาท หากคิดอัตราแลกเปลี่ยนในปัจจุบันที่ระดับ 32.70 บาท/เหรียญสหรัฐ เมื่อเทียบกับสัปดาห์ก่อนหน้าที่ 1.564 แสนล้านเหรียญสหรัฐ หรือประมาณ 5.155 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 2.3 หมื่นล้านเหรียญสหรัฐ ลดลงเล็กน้อย 100 ล้านเหรียญสหรัฐ เทียบกับสัปดาห์ก่อนหน้าที่ 2.31 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิในปัจจุบัน ซึ่งรวมทุนสำรองฯและ Forward แล้ว อยู่ที่ระดับ 1.796 แสนล้านเหรียญสหรัฐ
ด้านนักค้าเงินธนาคารพาณิชย์ กล่าวว่า การเพิ่มขึ้นของทุนสำรองประเทศเพียงเล็กน้อย น่าจะเกิดจากการตีมูลค่าสินทรัพย์สินทรัพย์ในทุนสำรอง ซึ่งมีทั้งเงินตราต่างประเทศสกุลต่างๆ ทองคำ และอื่นๆ มีมูลค่าเพิ่มขึ้นเมื่อตีมูลค่าเป็นเงินเหรียญสหรัฐ เนื่องจากสกุลเงินอื่นๆที่ไม่ใช่เงินเหรียญสหรัฐ รวมทั้งเงินบาทปรับค่าขึ้นเมื่อเทียบกับเงินเหรียญสหรัฐ
ทั้งนี้  ธปท.ยังรายงานฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงิน ที่ ธปท. ณ วันที่ 9 ม.ค.ที่ผ่านมาอยู่ที่ระดับ 1.494 ล้านล้านบาทลดลงมากถึง 1.754 สนล้านบาท เมื่อเทียบกับสัปดาห์ก่อนหน้าที่ 1.669 ล้านล้านบาท อย่างไรก็ดีเงินสดหมุนเวียนในปัจจุบันยังเพียงพอกับความต้องการทางเศรษฐกิจ